open-index/open-wikipedia-markdown huggingface dataset:
ড্যান্সিং উইথ দ্য স্টার্স (মার্কিন মৌসুম ৩০)

*ড্যান্সিং উইথ দ্য স্টারস-এর* **ত্রিশতম সিজন** এবিসি নেটওয়ার্কে 20 সেপ্টেম্বর, 2021-এ প্রিমিয়ার হয়েছিল। 

### দম্পতি
২৬ শে আগস্ট, ২০২১-এ, সুনি লি এবং জোজো সিওয়াকে সিজনের প্রথম সেলিব্রিটি অংশগ্রহণকারী হিসাবে ঘোষণা করা হয়েছিল, যা ভার্চুয়াল টেলিভিশন ক্রিটিকস অ্যাসোসিয়েশনের গ্রীষ্মকালীন প্রেস ট্যুরের সময় প্রকাশিত হয়েছিল।  1 সেপ্টেম্বর, রিপোর্ট করা হয়েছিল যে অলিভিয়া জেড, আমান্ডা ক্লুটস এবং ম্যাট জেমস সকলেই সিজনে প্রতিযোগী হবেন।  অফিসিয়াল কাস্ট প্রকাশের আগে, টিএমজেড রিপোর্ট করেছে যে *আটলান্টা* তারকা কেনিয়া মুর, এনবিএ প্লেয়ার ইমান শাম্পার্ট, এবং অভিনেতা ব্রায়ান অস্টিন গ্রিন  সেলিব্রিটি প্রতিযোগীদের মধ্যে থাকবেন। মাইক "দ্য মিজ" মিজানিন, জিমি অ্যালেন, এবং ক্রিস্টিন চিউ  ও প্রতিদ্বন্দ্বিতা করছেন বলে জানা গেছে। সেলিব্রিটি অংশগ্রহণকারীদের সম্পূর্ণ তালিকা ৮ সেপ্টেম্বর *গুড মর্নিং আমেরিকাতে* 

পনেরোজন পেশাদার নৃত্যশিল্পীর সিজনের লাইনআপ ২ শে সেপ্টেম্বর ঘোষণা করা হয়েছিল। লাইনআপটি সম্পূর্ণরূপে প্রত্যাবর্তনকারী পেশাদারদের দ্বারা গঠিত, লিন্ডসে আর্নল্ড এবং উইটনি কারসন তাদের নিজ নিজ গর্ভধারণের পরে ফিরে এসেছেন।  লাইনআপে অনুপস্থিত হলেন পেটা মুরগাট্রয়েড এবং কিও মোটসেপে, যারা সর্বশেষ গত মৌসুমে প্রতিদ্বন্দ্বিতা করেছিলেন।  সিরিজের ইতিহাসে প্রথমবারের মতো, প্রতিযোগী দম্পতিদের মধ্যে একটি সমলিঙ্গের  প্যানসেক্সুয়াল সেলিব্রিটি অংশগ্রহণকারী সিওয়া এবং পেশাদার নৃত্যশিল্পী জেনা জনসনের মধ্যে । 

২৬ শে সেপ্টেম্বর, পেশাদার নৃত্যশিল্পী চেরিল বার্ক ঘোষণা করেছিলেন যে সিজনের দ্বিতীয় পর্বের আগে তিনি COVID-19-এ  আক্রান্ত হয়েছিলেন। এই কারণে, বার্ক বলেছিলেন যে তাকে ১০ দিনের জন্য বাড়িতে কোয়ারেন্টাইন এ থাকতে হবে।  সেই কারণে, বার্ক এবং তার সেলিব্রিটি অংশীদার কোডি রিগসবি, দ্বিতীয় লাইভ শো সম্পন্ন করতে পারেনি। সে কারণেই তাদের রিহার্সাল ফুটেজের মাধ্যমেই এ বিষয়টি দেখা হয়েছিলো।  রিগসবিও কয়েক দিন পরে COVID-19-এ আক্রান্ত হয়েছিলো আর সে কারণেই তারা দু'জন তাদের নিজ নিজ বাড়ি থেকেই একসাথে নাচের প্রতিযোগিতা চালিয়ে যাচ্ছিলেন।  সে কারণেই ৬ অক্টোবর থেকে, বার্ককে বলরুমে ফিরে যাওয়ার জন্য সাফ করা হয়েছিল এবং রিগসবি প্রথম "ডিজনি উইক" পর্বের সময়ও ব্যক্তিগতভাবে ফিরে আসেন। 

## তথ্যসূত্র
হুসাইন খালিদি

**হুসাইন ফাখরি আল-খালিদি** (, , ১৮৯৫ - ৬ ফেব্রুয়ারি ১৯৬২) ১৯৩৪ থেকে ১৯৩৭ সাল পর্যন্ত জেরুসালেমের মেয়র ছিলেন।

২৩ জুন ১৯৩৫ সালে খালিদি রিফর্ম পার্টি প্রতিষ্ঠা করেন এবং পরবর্তীকালে আরব উচ্চ কমিটিতে পার্টির প্রতিনিধি ছিলেন।
ডান|থাম্ব| আল-খালিদি, সামনে উপবিষ্ট, সেশেলসের অন্য চার নির্বাসনের সাথে, ১৯৩৮।
১ অক্টোবর ১৯৩৭ সালে, ফিলিস্তিনে ১৯৩৬-৩৯ আরব বিদ্রোহের সময়, ব্রিটিশ ম্যান্ডেট প্রশাসন AHC এবং বেশ কয়েকটি আরব রাজনৈতিক দলকে অবৈধ ঘোষণা করে এবং বেশ কিছু আরব রাজনৈতিক নেতাকে গ্রেপ্তার করে। রিফর্ম পার্টি বিলুপ্ত হয়ে যায় এবং খালিদি হন গ্রেপ্তার হওয়া নেতাদের একজন।  তাকে জেরুজালেমের মেয়র পদ থেকে অপসারণ করা হয় এবং আরও চারজন আরব জাতীয়তাবাদী রাজনৈতিক নেতার সাথে সেশেলে নির্বাসিত করা হয়। ১৯৩৮ সালের ডিসেম্বরে তিনি মুক্তি পান  যাতে তিনি ১৯৩৯ সালের ফেব্রুয়ারিতে লন্ডন সম্মেলনে অংশ নিতে পারেন এবং তিনি ১৯৩৯ সালের ব্রিটিশ সরকারের শ্বেতপত্র প্রত্যাখ্যানকারীদের মধ্যে একজন ছিলেন।

খালিদি ১৯৪৩ সালে ম্যান্ডেটরি প্যালেস্টাইনে ফিরে আসেন এবং ১৯৪৫ সালে সংস্কারকৃত আরব উচ্চ কমিটিতে যোগ দেন, ১৯৪৬ সালে এর সচিব হন। তিনি ১৯৪৮ সালের সেপ্টেম্বরে গাজায় মিশরের পৃষ্ঠপোষকতায় প্রতিষ্ঠিত স্বল্পকালীন সর্ব-প্যালেস্টাইন সরকারের সদস্য ছিলেন। বৈরুতে নির্বাসিত থাকাকালীন তিনি একই বছর তার স্মৃতিকথার একটি বই প্রকাশ করেন। তিনি জর্দান শাসনের অধীনে অগ্রগতি লাভ করেন, তিনি ১৯৫১ সালে হারামের আল শরীফের তত্ত্বাবধায়ক ও জিম্মাদার ছিলেন। তিনি ১৯৫৭ সালে ক্যবিনেট মন্ত্রী (পররাষ্ট্র) হন এবং একটি সংক্ষিপ্ত সময়ের জন্য প্রধানমন্ত্রীও হন। ১৯৫৮ সালে, তিনি *আরব এক্সোডাস* নামে ইংরেজিতে একটি বই লিখেছিলেন, যদিও এটি কখনও বইটি প্রকাশিত হয়নি।

খালিদী ৬ ফেব্রুয়ারি ১৯৬২ সালে মারা যান। তিনি ছিলেন ইসমাইল খালিদির ভাই এবং রশিদ খালিদি ও রাজা খালিদির চাচা।

## আরও দেখুন

* জর্ডানের প্রধানমন্ত্রীদের তালিকা

## তথ্যসূত্র

## বহিঃসংযোগ

* জর্ডানের প্রধানমন্ত্রীর ওয়েবসাইট

বিষয়শ্রেণী:ফিলিস্তিনি উদ্বাস্তু
বিষয়শ্রেণী:জেরুসালেমের নগরপ্রধান
বিষয়শ্রেণী:১৯৬৬-এ মৃত্যু
বিষয়শ্রেণী:১৮৯৫-এ জন্ম
বিষয়শ্রেণী:বৈরুতের আমেরিকান বিশ্ববিদ্যালয়ের প্রাক্তন শিক্ষার্থী
সাউথ ইস্টার্ন প্রধান রেলপথ

**সাউথ ইস্টার্ন মেইন লাইন** বা **দক্ষিণ পূর্ব প্রধান রেলপথ** হল যুক্তরাজ্যের দক্ষিণ পূর্ব ইংল্যান্ডের একটি দীর্ঘ দূরত্বের রেলপথ, সেভেনোয়াকস, টনব্রিজ, অ্যাশফোর্ড ও ফোকস্টোন হয়ে ডোভার পর্যন্ত বিস্তৃত ও কেন্ট অতিক্রমকারী তিনটি প্রধান রুটের মধ্যে একটি। অন্যান্য রুটসমূহ হল চ্যাথাম প্রধান রেলপথ, যা উত্তর কেন্ট উপকূল বরাবর চ্যাথাম হয়ে রামসগেট বা ডোভার পর্যন্ত বিস্তৃত এবং হাই স্পিড ১ যা কেন্টের মধ্যভাগ মধ্য দিয়ে অগ্রসর হয়ে ফোকস্টোনের উপকূলে পৌঁছায়, যেখানে এটি চ্যানেল টানেলে প্রবেশ করে।

## ইতিহাস
### নির্মাণ

রেলপথটি সাউথ ইস্টার্ন রেলওয়ে (এসইআর) দ্বারা নির্মিত হয়েছিল, যেটি লন্ডন, চ্যাথাম অ্যান্ড ডোভার রেলওয়ের (এলসিডিআর) সাথে প্রতিযোগিতায় ছিল, তাই এটি কেন্টে রুটের একটি নকল বা অনুরুপ রেলপথ ছিল।

মূল প্রধান রেলপথটি ১৮৩৬ সালে পার্লামেন্টের আইন দ্বারা অনুমোদন দেওয়া হয়েছিল। প্রথম অনুমোদিত রুটটি লন্ডন ব্রিজ থেকে অক্সটেড, টনব্রিজ, মেইডস্টোন, অ্যাশফোর্ড হয়ে ফোকস্টোন পর্যন্ত বিস্তৃত ছিল। রুটটি বিদ্যমান লন্ডন অ্যান্ড ক্রয়েডন রেলওয়ে এবং লন্ডন অ্যান্ড গ্রিনিচ রেলওয়ে কোম্পানির ট্র্যাকসমূহ ব্যবহার করে নির্মিত হয়। এসইআর কোম্পানির অতিরিক্ত মূলধন ছিল না। খরচ কমানোর ব্যবস্থা হিসাবে, কর্বেটস লেনের পরিবর্তে সারের নরউডে লন্ডন অ্যান্ড ক্রয়ডন রেলওয়ের সাথে সংযোগ স্থাপনের জন্য অনুমোদন ১৮৩৭ সালে প্রদান করা হয়েছিল। যাইহোক, লন্ডন অ্যান্ড ব্রাইটন রেলওয়ে ১৮৩৭ সালে নরউড থেকে দক্ষিণ দিকে রেলপথ নির্মাণের জন্য অনুমোদন লাভ করে। সংসদের দ্বারা এটি প্রস্তাব করা হয়েছিল, যে এসইআর যদি আরও দক্ষিণে তার সংযোগস্থল তৈরি করে, তবে ১২ মাইল (১৯ কিমি) সমান্তরাল উপত্যকায় চলমান রেলপথসমূহ এড়িয়ে করা যেতে পারে। লন্ডন অ্যান্ড ব্রাইটন কোম্পানি রেলপথটি লাইনটি নির্মাণ করবে এবং এটি সম্পূর্ণ করার পরে এসইআর ক্রয় করবে। উভয় সংস্থাই উক্ত রুটে ট্রেন পরিচালনা করবে।

## রোলিং স্টক
এসই ট্রেনের ক্লাস ৩৭৫ ও ক্লাস ৩৭৬ ইলেক্ট্রোস্টার এবং পুরোনো ক্লাস ৪৬৫ ও ক্লাস ৪৬৬ নেটওয়ার্কার ইউনিটের বহর ব্যবহার করে পরিষেবাগুলি গঠিত হয়। পূর্বে সাউদার্ন দ্বারা পরিচালিত ক্লাস ৩৭৭ বা ক্লাস ৪৫৫ লন্ডন টার্মিনাস ও লন্ডন ব্রিজের মধ্যবর্তী রেলপথে পরিচালিত হত।

## টীকা

## তথ্যসূত্র

বিষয়শ্রেণী:কেন্টের রেল পরিবহন
বিষয়শ্রেণী:যুক্তরাজ্যের বৈদ্যুতিক রেলপথ
বিষয়শ্রেণী:ইংল্যান্ডের আদর্শ গেজ রেলপথ
বিষয়শ্রেণী:লন্ডনের রেলপথ
বন্নু প্রস্তাব

**বন্নু প্রস্তাব** (), অথবা **পশতুনিস্তান প্রস্তাবনা** (), ছিলো পশতুন জাতীয়তাবাদীদের প্রস্তাবিত একটি রাজনৈতিক দাবি যা ব্রিটিশ ভারতের উত্তর-পশ্চিম সীমান্ত প্রদেশের (বর্তমানে খাইবার পাখতুনখোয়া, পাকিস্তান) বন্নুতে ১৯৪৭ সালের ২১ জুনে উত্থাপন করা হয়েছিলো। এই প্রস্তাবনা ব্রিটিশ ভারতের সমস্ত পশতুন অঞ্চলগুলোকে ভারত অধিরাজ্য ও পাকিস্তান অধিরাজ্য দুটির যেকোন একটি অধিরাজ্যে যোগ দেওয়ার বিকল্প বাছাইয়ের পরিবর্তে ব্রিটিশ সরকারের নিকট পশতুনিস্তানের স্বাধীনতার বিকল্প যোগ করার জন্য দাবি জানায়। যদিও ব্রিটিশরা সেই দাবি প্রত্যাখান করে এবং আয়োজিত ১৯৪৭ সালের উত্তর-পশ্চিম সীমান্ত প্রদেশ গণভোটে অধিকাংশ ভোট পাকিস্তানের পক্ষে পড়ায় প্রদেশটি পাকিস্তানের অধীনস্থ হয়। তবে বাচা খান, প্রদেশটির মুখ্যমন্ত্রী ডাক্তার খান সাহিব এবং খুদাই খিদমতগার এই গণভোট প্রত্যাখ্যান করে যেহেতু গণভোটে আফগানিস্তানে যোগ দেওয়া বা স্বাধীন হওয়া দুটির কোন বিকল্প প্রদান করা হয়নি।

## ইতিহাস
বন্নু প্রস্তাবটি বাচা খান, আব্দুল সামাদ খান আচাকজাই, খুদাই খিদমতগার, প্রাদেশিক সংসদের সদস্যগণ, মির্জালি খান, এবং লয়া জিগরার অন্যান্য উপজাতি প্রধানদের দ্বারা ব্রিটিশ ভারতের উত্তর-প্রদেশ সীমান্ত প্রদেশের বন্নুতে গৃহীত হয় ২১ জুন ১৯৪৭ সাল তথা ভারত বিভাজনের সাত সপ্তাহ পূর্বে।

প্রস্তাবনায় লিখিত ছিলো যে পশতুনদের ব্রিটিশ ভারতের সকল অঞ্চল নিয়ে স্বাধীন পশতুনিস্তান গঠনের বিকল্প বাছাই করার ক্ষমতা দিতে হবে - যা ছিলো ব্রিটিশ সরকারের অঞ্চলগুলো হয় পাকিস্তান অথবা ভারতে অন্তর্ভুক্তির পরিকল্পনার বহির্ভূত।

## ব্রিটিশদের প্রত্যাখ্যান
ব্রিটিশ রাজ বন্নু প্রস্তাবের দাবি প্রত্যাখান করে,  কেননা ১৯৪৭ এর জুলাইয়ে, যুক্তরাজ্যের সংসদ ভারতীয় স্বাধীনতা অধিনিয়ম ১৯৪৭ পাশ করে যা ঘোষণা করে যে ১৯৪৭ সালে ১৫ই আগস্টে ভিন্ন স্বাধীন রাষ্ট্র গঠনের বিকল্প ব্যতীত ব্রিটিশ ভারতকে দুটি নতুন অধিরাজ্য ভারত এবং পাকিস্তানে ভাগ করা হবে।

এই আইন আরো ঘোষণা করে যে উত্তর-পশ্চিম সীমান্ত প্রদেশের ভাগ্য গণভোটের মাধ্যমে নির্ধারিত হবে। প্রদেশটির ভবিষ্যৎ নির্ধারণে গণভোটের আয়োজন তৃতীয় পরিকল্পনা প্রস্তাবের সাথে সামঞ্জস্যপূর্ণ ছিলো—যেখানে ১৯৪৬ সালের প্রাদেশিক আইনসভার জন্য একই ইলেক্টোরাল কলেজ দ্বারা ভোট দেওয়া হয়েছিলো।

## ১৯৪৭ সালের উত্তর-পশ্চিম সীমান্ত প্রদেশের গণভোট

১৯৪৭ এর জুলাইয়ের গণভোটে ভোটাররা অত্যধিকভাবে পাকিস্তানের পক্ষে ভোট দেন। ২,৮৯,২৪৪ (৯৯.০২%) ভোট পাকিস্তানের পক্ষে পড়েছিলো।

## আরও দেখুন

*পশতুনিস্তান
*ডুরান্ড সীমা

## তথ্যসূত্র

বিষয়শ্রেণী:১৯৪৭-এ ব্রিটিশ ভারত
বিষয়শ্রেণী:ডুরান্ড সীমা
বিষয়শ্রেণী:পশতুন জাতীয়তাবাদ
রিয়া স্টার্ক

চিত্র:Rea Stark.jpg
**রিয়া স্টার্ক** (জন্ম: ১১ জুন ১৯৮৩) হলেন ক্রোয়েশীয় বংশদ্ভূত সুইজারল্যান্ডের একজন  বিনোদনকারী, বিনিয়োগকারী ও নকশাকার।

## জীবন ও কাজ
সেন্ট গ্যালেনের জিবিএস স্কুল অফ ডিজাইন থেকে স্টার্ক স্নাতক সম্পন্ন করেন। তিনি পরবর্তীকালে তাঁর নিজের ডিজাইন কোম্পানী স্থাপন করেন এবং সোনি, এলজি, ক্যানন এবং নেস্প্রেসো সহ বিভিন্ন কোম্পানীর ইন্ডাস্ট্রিয়াল ডিজাইনার হিসেবে বিভিন্ন প্রজেক্টে কাজ করেছেন। ভিডাবলিউ পরিদর্শক মণ্ডলির প্রাক্তন সদস্য ফার্ডিনান্ড পাইস এর ছেলে অ্যান্টন পাইস এর সাথে স্টার্ক যুগ্মভাবে ২০১৬ সালে জুরিখে পাইস অটোমোটিভ স্থাপনা করেন।

স্টার্ক 2020 সালে Quantum Group স্থাপনা করেন, যার মাধ্যমে উনি ল্যাম্বারগিনি ব্রান্ড-এর জন্য ভিডাবলিউ-কে 11.5 বিলিয়ন ডলারের অফার করেন, যার খবর সারা বিশ্বে ছড়িয়ে পড়ে।

ভিডাবলিউ গ্রুপ এই অফারটি এখনো ( জুন 2021 পর্যন্ত) মেনে নেয়নি। 2020 সালের শেষের দিকে Piëch অটোমোটিভের সহ-সিইওর পদ থেকে Stark পদত্যাগ করেন এবং, কোম্পানীর যাবতীয় ব্যাবসাইক কর্মকাণ্ড থেকে সরে দাঁড়ান, কিন্তু চিফ ডিজাইন অফিসার রুপে কোম্পানির ক্রিয়েটিভ দিকগুলির দেখাশোনা চালিয়ে জাচ্ছেন।

Stark বর্তমানে জুরিখে বসবাস করছেন।

## সম্মান (বাছাই)
2020: জার্মান ডিজাইন পুরস্কার

2019: স্যুইস ডিজাইন পুরস্কার

## তথ্যসূত্র

বিষয়শ্রেণী:১৯৮৩-এ জন্ম
বিষয়শ্রেণী:সুইজারল্যান্ডীয় নকশাকার
বিষয়শ্রেণী:ব্যবসায়িক উদ্যোক্তা
জামাল আল-জামাল

**জামাল আল-জামাল** (; আগস্ট ১, ১৯৫৭ – ১ জানুয়ারি, ২০১৪) একজন ফিলিস্তিনি কূটনীতিক ছিলেন। তিনি ১১ অক্টোবর ২০১৩ থেকে মৃত্যুর আগ পর্যন্ত চেক প্রজাতন্ত্রে রাষ্ট্রদূত ছিলেন।

## কূটনৈতিক পেশা
জামাল আল-জামাল ১৯৫৭ সালে বৈরুতের সাবরা শরণার্থী শিবিরে জন্মগ্রহণ করেন। তার পরিবার মূলত জাফা থেকে এসেছে যা এখন ইসরায়েলের অন্তর্ভুক্ত। তিনি ১৯৭৫ সালে ফাতাহে যোগদান করেন এবং ১৯৭৯ সালে বুলগেরিয়াতে ডেপুটি অ্যাম্বাসেডর নিযুক্ত হন। ১৯৮৪ সালে শুরু করে, তিনি প্রাগে একজন কূটনীতিক হিসাবে কাজ করেছিলেন, এবং পরে ভারপ্রাপ্ত রাষ্ট্রদূত হিসাবেও কাজ করেন। ২০০৫ এবং ২০১৩ এর মধ্যবর্তী সময়ে, তিনি আলেকজান্দ্রিয়া, মিশরে কনসাল জেনারেল হিসাবে কাজ করেছিলেন। অক্টোবর ২০১৩ সালে, তিনি চেক প্রজাতন্ত্রের রাষ্ট্রদূত নিযুক্ত হন।

## মৃত্যু
চেক পুলিশের মতে, আল-জামাল একটি বিস্ফোরণে মারাত্মকভাবে আহত হয়েছিলেন যা ২০১৪ সালের নববর্ষের দিনে তার সরকারি বাসভবনকে কাঁপিয়ে দিয়েছিল। হাসপাতালে নেওয়ার কয়েক ঘণ্টা পর তিনি মারা যান বলে কর্তৃপক্ষ জানিয়েছে। চেক পুলিশ দাবি করেছে যে বিস্ফোরণটি নিরাপদ একটি বিস্ফোরক ডিভাইসের কারণে হয়েছিল এবং এটি পূর্বপরিকল্পিত হামলা ছিল না। পরে, চেক পুলিশ প্রাগে ফিলিস্তিনি দূতাবাসে অবৈধ অস্ত্র ও গোলাবারুদ খুঁজে পায়। চেক পররাষ্ট্রমন্ত্রী জান কোহাউট পরে বলেছিলেন যে ঘটনাটি " কূটনৈতিক সম্পর্কের ভিয়েনা কনভেনশনের একটি গুরুতর লঙ্ঘন।" সুচদোলের মেয়র পেত্র হেজল জেলা থেকে দূতাবাস সরিয়ে নেওয়ার আহ্বান জানিয়েছেন।

## তথ্যসূত্র

বিষয়শ্রেণী:কূটনৈতিক অঘটন
বিষয়শ্রেণী:বৈরুতের ব্যক্তি
বিষয়শ্রেণী:ফিলিস্তিনি উদ্বাস্তু
বিষয়শ্রেণী:ফাতাহ সদস্য
বিষয়শ্রেণী:২০১৪-এ মৃত্যু
বিষয়শ্রেণী:১৯৫৭-এ জন্ম
আজারবাইজানি

**আজারবাইজানীয়**(; , ) অথবা *আজেরি*(), হল তুর্কি গোষ্ঠীর অন্তর্ভুক্ত, যারা প্রধানত উত্তর-পশ্চিম ইরানে ও সার্বভৌম আজারবাইজান প্রজাতন্ত্রে বসবাস করে, যেখানে ককেশীয়, ইরানি ও তুর্কি উপাদান সহ মিশ্র সাংস্কৃতিক ঐতিহ্য রয়েছে। , জাতিটি **আজারবাইজানীয় তুর্কি** (, ) নামেও পরিচিত। তারা তুর্কি-ভাষী জাতিগোষ্ঠীর মধ্যে তুর্কি জাতির পরে দ্বিতীয় সর্বাধিক জনসংখ্যার জাতি এবং প্রধানত শিয়া মুসলিম সম্প্রদায় ভুক্ত। আজারবাইজানিরা আজারবাইজান প্রজাতন্ত্রের বৃহত্তম জাতি এবং প্রতিবেশী ইরান ও জর্জিয়ার দ্বিতীয় বৃহত্তম জাতি নিয়ে গঠিত। তারা আজারবাইজানি ভাষায় কথা বলে, যা তুর্কি ভাষার ওঘুজ শাখার অন্তর্গত।

১৮১৩ সাল ও ১৮২৮ সালের রুশ-পার্সিয়ান যুদ্ধের পর, ককেশাসে কাজার ইরান অঞ্চল রুশ সাম্রাজ্যের কাছে হস্তান্তর করা হয়েছিল এবং রাশিয়া ও ইরানের মধ্যেকার সীমান্ত ১৮১৩ সালে গুলিস্তান ও ১৮২৮ সালে তুর্কমেনচে চুক্তি অনুযায়ী চূড়ান্ত হয়। ককেশাসে রুশ সাম্রাজ্যের অধীনে থাকার ৮০ বছরেরও বেশি সময় পরে, আজারবাইজান গণতান্ত্রিক প্রজাতন্ত্র ১৯১৮ সালে প্রতিষ্ঠিত হয়েছিল, যা আজারবাইজান প্রজাতন্ত্রের ভূখণ্ড প্রতিষ্ঠা করেছিল। নেতৃস্থানীয় মুসাবাত পার্টি ১৯১৮ সালে আজারবাইজান গণতান্ত্রিক প্রজাতন্ত্র প্রতিষ্ঠার আগে রাজনৈতিক কারণে "আজারবাইজান" নাম গ্রহণ করেছিল, নামটি সমসাময়িক উত্তর-পশ্চিম ইরানের সংলগ্ন অঞ্চলকে চিহ্নিত করার জন্য বিশেষভাবে ব্যবহৃত হয়েছিল।

আজারবাইজানি ভাষা কাশকাই, গাগাউজ, তুর্কি, তুর্কমেনীয় ও ক্রিমীয় তাতারের সাথে ঘনিষ্ঠভাবে সম্পর্কিত, এই ভাষাটি উল্লেখিত প্রতিটি ভাষার সাথে পারস্পরিক বোধগম্যতার বিভিন্ন মাত্রা ভাগ করে নেয়। আজারবাইজান প্রজাতন্ত্র এবং ইরানে কথিত বা কথ্য আজারবাইজানীয় ভাষার মধ্যে কিছু আভিধানিক ও ব্যাকরণগত পার্থক্য তৈরি হয়েছে, ভাষাভাষী সম্প্রদায়গুলির মধ্যে প্রায় দুই শতাব্দীর বিচ্ছিন্নতার পরে; পারস্পরিক বোধগম্যতা, তবে, সংরক্ষিত হয়েছে। উপরন্তু, তুর্কি ও আজারবাইজানীয় ভাষা পারস্পরিকভাবে যথেষ্ট উচ্চ মাত্রায় বোধগম্য ফলে ভাষা দুটির বক্তারা অপর ভাষার পূর্ব জ্ঞান ছাড়াই সহজে কথোপকথন করতে পারে।
## তথ্যসূত্র

বিষয়শ্রেণী:আজারবাইজানি ব্যক্তি
বিষয়শ্রেণী:ইরানি আজারবাইজানিয়
বিষয়শ্রেণী:ইরানের জাতিগোষ্ঠী
বিষয়শ্রেণী:মধ্যপ্রাচ্যের জাতিগোষ্ঠী
বিষয়শ্রেণী:ককেশাস মানুষ
বিষয়শ্রেণী:আজারবাইজান জাতিগোষ্ঠী
বিষয়শ্রেণী:রাশিয়ার জাতিগোষ্ঠী
বিষয়শ্রেণী:তুরস্কের জাতিগোষ্ঠী
পূর্ব আর্মেনিয়া

**পূর্ব আর্মেনিয়া** (আর্মেনীয়: Արևելյան Հայաստան *আরেভেলিয়ান হায়াস্তান*) হলো আর্মেনীয় উঁচুভূমির পূর্বাঞ্চলীয় অংশ, যা আর্মেনীয় জাতির ঐতিহ্যবাহী আবাসভূমি। ৪র্থ ও ২০শ শতাব্দীর মধ্যে আর্মেনিয়া বেশ কয়েকবার বিভক্ত হয়েছিল, এবং *পূর্ব* ও *[[পশ্চিম আর্মেনিয়া]]* শব্দদ্বয় বিদেশি দখল বা নিয়ন্ত্রণের অধীনে তার নিজ নিজ অংশগুলোকে বোঝাতে ব্যবহৃত হতো, যদিও উভয়ের মধ্যে কোনো সংজ্ঞায়িত রেখা ছিল না। শব্দটি যেসব ঐতিহাসিক অঞ্চলকে বোঝাতে করার জন্য ব্যবহৃত হয়:

***[[সাসানীয় আর্মেনিয়া|পারসীয় আর্মেনিয়া]]** (৩৮৭ সাল থেকে পারস্য সাম্রাজ্যের একটি অধীনস্থ রাজ্য, ৪২৮ সালে সম্পূর্ণরূপে দখলকৃত), বাইজেন্টাইন ও সাসানীয় সাম্রাজ্যের মধ্যে আর্মেনিয়া ভাগাভাগির পর এবং ৭ম শতাব্দীর মধ্যভাগে আরবদের আর্মেনিয়া জয় পর্যন্ত আর্মেনিয়ার পূর্বাঞ্চল বোঝাতে ব্যবহৃত হয়।
***[[ইরানীয় আর্মেনিয়া (১৫০২–১৮২৮)|ইরানীয় আর্মেনিয়া]]** (১৫০২-১৮১৩/১৮২৮), যা পূর্ব-আধুনিক ও প্রয়াত-আধুনিক যুগে পূর্ব আর্মেনিয়ার ইতিহাসের সময়কালকে নির্দেশ করে যখন এটি রুশ সাম্রাজ্য (১৮১৩ ও ১৮২৮) দ্বারা দখলকৃত হওয়া পর্যন্ত বিভিন্ন ইরানীয় সাম্রাজ্যের অংশ ছিল।
***[[রুশ আর্মেনিয়া]]** (১৮২৮-১৯১৭) ও **[[আর্মেনীয় সোভিয়েত সমাজতান্ত্রিক প্রজাতন্ত্র|সোভিয়েত আর্মেনিয়া]]** (১৯২০-১৯৯১), যাযথাক্রমে রুশ সাম্রাজ্য ও সোভিয়েত ইউনিয়নের নিয়ন্ত্রণাধীন আর্মেনিয়ান জনবহুল এলাকাগুলোকে নির্দেশ করে এবং বর্তমানে যা **[[আর্মেনিয়া|আর্মেনিয়া প্রজাতন্ত্র]]** নামে বিদ্যমান।

## তথ্যসূত্র

বিষয়শ্রেণী:আর্মেনিয়ার ইতিহাস
বিষয়শ্রেণী:রাজনৈতিক পরিভাষা
বিষয়শ্রেণী:আর্মেনিয়ার প্রাক্তন অঞ্চল
ব্র্যান্ডন ল্যাব্রোস

**ব্র্যান্ডন ল্যাব্রোস** (; জন্ম: ১১ মার্চ ১৯৯৯) হলেন একজন সেইশেলি পেশাদার ফুটবল খেলোয়াড়। তিনি বর্তমানে সেইশেলি ক্লাব ফরেস্টার্স এবং সেশেলস জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।

২০১৮–১৯ মৌসুমে, সেইশেলি ক্লাব ফরেস্টার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ল্যাব্রোস ২০১৯ সালে সেশেলসের হয়ে আন্তর্জাতিক পর্যায়ে অভিষেক করেছেন; সেশেলসের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।

## প্রারম্ভিক জীবন
ব্র্যান্ডন ল্যাব্রোস ১৯৯৯ সালের ১১ই মার্চ তারিখে সেশেলসে জন্মগ্রহণ করেছেন।

## আন্তর্জাতিক ফুটবল
২০১৯ সালের ৫ই সেপ্টেম্বর তারিখে, ২০ বছর, ৫ মাস ও ২৫ দিন বয়সে, ডান পায়ে ফুটবল খেলায় পারদর্শী ল্যাব্রোস রুয়ান্ডার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে সেশেলসের হয়ে অভিষেক করেছেন। উক্ত ম্যাচের ৫৫তম মিনিটে বাম পার্শ্বীয় আক্রমণভাগের খেলোয়াড় রেঁদি এমিলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৯ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি রুয়ান্ডা ০–৩ গোলের ব্যবধানে জয়লাভ করেছিল। সেশেলসের হয়ে অভিষেকের বছরে ল্যাব্রোস সর্বমোট ৩ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেশেলসের আন্তর্জাতিক ফুটবলার
বিষয়শ্রেণী:সেইশেলি ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
চেরসোনেশিয়া ইন্টারমিডিয়া

**ওয়েভি ম্যাপলেট** (বৈজ্ঞানিক নাম: *Chersonesia intermedia (Martin)*) এক প্রজাতির মাঝারী আকারের সোনালী হলুদ রঙের প্রজাপতি। এরা নিমফ্যালিডি পরিবার এবং চেরসনেসিয়া উপগোত্রের সদস্য।ভারতএর বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
## আকার
প্রসারিত অবস্থায় ওয়েভি ম্যাপলেট এর ডানার আকার ৩৫-৪৫ মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত ওয়েভি ম্যাপলেট এর উপপ্রজাতি হল-

*  *Chersonesia intermedia rahrioides* Moore, [1899] – Myanmarese Wavy Maplet
## বিস্তার
এই প্রজাতি উত্তর-পূর্ব ভারত এর আসাম থেকে অরুণাচল প্রদেশ পর্যন্ত এবং মায়ানমার এর বিভিন্ন অঞ্চলে দেখা যায়।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:আসামে প্রাপ্ত নিমফ্যালিডি গোত্রের প্রজাপতি
বিষয়শ্রেণী:১৮৯৫-এ বর্ণিত প্রজাপতি
বিষয়শ্রেণী:মালয়েশিয়ার প্রজাপতি
আবদুল্লাহ শাত্তার

**সিরাজউদ্দিন আবদুল্লাহ** ***শাত্তার*** (আরবি: سراج الدين عبد الله شتر‎) ১৫শ শতকের একজন বিশিষ্ট সুফি সাধক ছিলেন, যাকে শাত্তারীয় মতবাদের নামীয় প্রতিষ্ঠাতা বলে মনে করা হয়। তিনি তাঁর সুফিবাদী মতবাদ মাওয়ারান্নাহর থেকে ভারত উপমহাদেশে নিয়ে আসেন, যেখানে তাঁর উত্তরাধিকারীগণ তার আরও প্রসার করেন। ষোড়শ শতাব্দীর শেষভাগে হারামাইনে এই মতবাদ প্রবর্তিত হয় এবং তাদের মাধ্যমে ভারত উপমহাদেশ দক্ষিণ-পূর্ব এশিয়ায় এর আগমন হয়।

ইসকীয় ও বোস্তামীয় ঐতিহ্য অনুসারে আব্দুল্লাহ সুফিবাদের শিক্ষা করেছিলেন, পরবর্তীতে খোরাসান ও উসমানীয় তুরস্কে গিয়ে তিনি তাঁর জ্ঞান সমৃদ্ধ আরও সমৃদ্ধ করেছিলেন। তাঁর গুরু তাকে *শাত্তার* নাম দিয়েছিলেন, আরবি-উৎস হতে আগত একটি ফার্সি শব্দ যার অর্থ "বজ্রপাত", যা আধ্যাত্মিক অনুশীলনের একটি নিয়মকে নির্দেশ করে যা দ্রুত "সম্পূর্ণ" হওয়ার দিকে নিয়ে যায়। তাঁর শিক্ষার ধারাটি তাঁর গুরু মুহাম্মদ আরিফের কাছ থেকে শুরু হয়েছিল, পরবর্তীতে মুহাম্মদ আশিক, খুদা কুলি, আবুল হাসান আল-খারাকানি, আবুল মুজাফফর আল-তুসি, আবু ইয়াজিদ ইশকি, মুহাম্মদ আল-মাগরিবি ও সর্বশেষ বায়েজিদ বোস্তামীর কাছ থেকে তিনি জ্ঞানার্জন করেন।

আবদুল্লাহ তাঁর মতবাদ প্রচারের জন্য ভারতে যান এবং তাঁর নীতি চালু করার জন্য অনেক সুফি দল পরিদর্শন করেন। সুলতান গিয়াসউদ্দিন তুঘলকের পৃষ্ঠপোষকতায় মুন্ডুতে বসতি স্থাপনের আগে তিনি দিল্লি, জৌনপুর, বিহার, বাংলা ও মালওয়া সফর করেন। তাঁর মতবাদ প্রচারিত না হওয়া পর্যন্ত আব্দুল্লাহ সেখানেই অবস্থান করেন। তিনি ১৪৮৫ সালে ভারত মারা যান। পরবর্তীতে তাঁর শিক্ষা ও মতবাদ তাঁর উত্তরাধিকারীদের মাধ্যমে বিভিন্ন মুঘল শাসকদের উপর প্রভাব বিস্তার করে।

## আরও দেখুন
* বায়েজিদ বোস্তামী

## তথ্যসূত্র

বিষয়শ্রেণী:১৪৮৪-এ মৃত্যু
বিষয়শ্রেণী:সুফি ধর্মীয় নেতা
বিষয়শ্রেণী:১৫শ শতাব্দীর ইসলামের মুসলিম পণ্ডিত
বিষয়শ্রেণী:খোরাসানের ব্যক্তি
প্রথম বাসুদেব

**বাসুদেব প্রথম** ( কুশানো ব্যাক্ট্রিয়ান : ΒΑΖΟΔΗΟ "Bazodeo"; মধ্য ব্রাহ্মী লিপি : *ভা-সু-দে-ভা*, চাইনিজ : 波調*Bodiao* ; fl 200 CE) একজন কুষাণ সম্রাট ছিলেন, যিনি "মহান কুশানদের" শেষ ছিলেন। কনিষ্কের যুগের ৬৪ থেকে ৯৮ সাল পর্যন্ত নামধারী শিলালিপি থেকে বোঝা যায় যে তাঁর রাজত্ব কমপক্ষে ১৮০ থেকে ২৩২ খ্রিস্টাব্দ পর্যন্ত টিকে ছিল। ছিল।তিনি উত্তর ভারত এবং মধ্য এশিয়ায় শাসন করেছিলেন, যেখানে তিনি বলখ ( ব্যাকট্রিয়া ) শহরে মুদ্রা তৈরি করেছিলেন।তাকে সম্ভবত সাসানীয়দের উত্থান এবং তার অঞ্চলের উত্তর -পশ্চিমে কুশানো-সাসানীয়দের প্রথম আক্রমণের মোকাবিলা করতে হয়েছিল। 

তার পূর্বসূরি হুভিশকের সর্বশেষ নাম শিলালিপিটি ছিল কনিষ্ক যুগের (18৭ খ্রিস্টাব্দ) ৬০ সালে, এবং চীনা প্রমাণ থেকে জানা যায় যে তিনি এখনও ২২৯ খ্রিস্টাব্দের শেষের দিকে শাসন করেছিলেন।

এরপর দ্বিতীয় কণিষ্ক হলেন কুষাণ সাম্রাজ্যের সম্রাট। তিনি ২৩২ থেকে ২৬২ খ্রীষ্টাব্দ পর্যন্ত রাজত্য করেছিলেন।

## তথ্যসূত্র

বিষয়শ্রেণী:২য় শতাব্দীতে জন্ম
বিষয়শ্রেণী:৩য় শতাব্দীতে মৃত্যু
বিষয়শ্রেণী:কুষাণ সাম্রাজ্য
বিষয়শ্রেণী:২য় শতাব্দীর ভারতীয় সম্রাট
বিষয়শ্রেণী:৩য় শতাব্দীর ভারতীয় সম্রাট
বিষয়শ্রেণী:কুষাণ সম্রাট
বিষয়শ্রেণী:৩য় শতাব্দীর ভারতীয় রাজশাসক
আরমিলুস

**আরমিলুস** () (**আরমিলোস** ও **আরমিলিউস** নামেও উচ্চারিত হয়) হল মধ্যযুগীয় ইহুদি পরকালবিদ্যায় একজন খ্রিষ্টারি যে সমগ্র পৃথিবী দখল করবে, জেরুসালেমকে নিজের রাজধানী বানাবে এবং ইহুদি মশীহের হাতে পরাজয়ের আগ পর্যন্ত ইহুদি ধর্মে বিশ্বাসীদের উপর নিপীড়ন চালাতে থাকবে। ধর্মবিশ্বাস মতে তার পতন হবে মশীহের যুগে ইহুদি মশীহের বিজয়ের নিশানা।

## সূত্র
আরমিলুসের উল্লেখ রয়েছে ইহুদি ধর্মের গ্রন্থ শেফের জেরুব্বাবেলে যা সম্ভবত খ্রিস্টাব্দ সপ্তম শতাব্দীতে লেখা হয়েছে বলে মনে করা হয়। আরমিলুসকে বাইজেন্টাইন সম্রাট হিরাক্লিয়াসের প্রতিচ্ছবি বলে মনে করা হয়, এবং এটা ভাবা হয় যে শেফের জেরুব্বাবেলে উল্লেখিত ঘটনাগুলো হিরাক্লিয়াসের বিরুদ্ধে ইহুদি বিদ্রোহের সাথে কাকতালীয়ভাবে সম্পর্কিত।

একাদশ শতাব্দীর মিদরাশ ভায়োশা ১৫১৯ সালে কনস্টান্টিনোপলে প্রথম প্রকাশিত হয়। এই বইটিতে আরমিলুসের সম্পর্কে কিছু বর্ণনা পাওয়া যায়।

*[[ইহুদি বিশ্বকোষ]]* অনুসারে, আরমিলুস হল "একজন রাজা যে পৃথিবীর শেষ সময়ে মশীহের বিরুদ্ধে দাঁড়াবে, এবং ইসরায়েলের উপর অনেক দূর্দশা নিয়ে আসার পরে মশীহের দ্বারা পরাজিত হবে।" তার ব্যাপারে মিদরাশ ভায়োশা, শেফের জেরুব্বাবেল এবং অন্যান্য গ্রন্থে লেখা রয়েছে। ইয়াজুজ ও মাজুজের ন্যায় সে একজন প্রতিপক্ষ, এবং কিছু ক্ষেত্রে তাকে তাদের মতই মনে করা হয়, কিন্তু ভিন্ন নামে। শেফের জেরুব্বাবেলে সে মাজুজদের জায়গা নিয়ে নেয় এবং মশীহ বেন যোষেফকে পরাজিত করে।

এই চরিত্রের উৎপত্তি হিসেবে বলা হয় যে আরমিলুস শয়তান এবং একজন কুমারী মা কিংবা শয়তান এবং একটি প্রতিমার (কিংবা পাথরের) সন্তান, এই তথ্যটি ইহুদি বিশ্বকোষে সন্দেহের দৃষ্টিতে দেখা হয়েছে যেহেতু এর বর্ণনার সাথে খ্রিস্টীয় কাহিনীর মিল পাওয়া যায়। আরমিলুসের কুমারী মায়ের গর্ভে জন্ম, মেরির সাথে ইহুদি সূত্রে এই তুলনা সম্ভবত দেখায় যে খ্রিস্টানরা তাকে নিজেদের মশীহ ও ঈশ্বর হিসেবে মেনে নিবে এবং কিছু ইহুদি এর ফলে আরমিলুসকে যিশু খ্রিস্টের সাথে চিহ্নিত করে।

## নাম
এই নামটি রোম শহরের প্রতিষ্ঠাতা রমুলাস অথবা জরাথুস্ট্রবাদের খল চরিত্র আহরিমানের (আংরা মাইন্যু) নাম থেকে আসতে পারে।

## অবয়ব
মিদরাশ ভায়োশায় আরমিলুসকে কেশশূন্য মাথার, আংশিক পঙ্গু এবং আংশিক কুষ্ঠরোগে আক্রান্ত ব্যক্তি হিসেবে দেখানো হয়েছে।

## আরও দেখুন
* খ্রিষ্টারি
* বেলিয়াল
* ভণ্ড মশীহ
* ইহুদি মশীহবাদ
* দাজ্জাল
* মশীহ বেন যোষেফ

## তথ্যসূত্র

ইহুদিধর্ম
বিষয়শ্রেণী:ইহুদি পরকালবিদ্যা
ভিয়েতনামের প্রদেশগুলি

প্রথম স্তরে,ভিয়েতনাম পঞ্চাশটি প্রদেশে (ভিয়েতনামি:tỉnh) এবং কেন্দ্রীয় সরকারের অধীনে পাঁচটি পৌরসভায় (ভিয়েতনামি: thành phố trực thuộc trung ương) বিভক্ত ছিল। পৌরসভাগুলি ভিয়েতনামের সর্বোচ্চ মর্যাদাপুর্ণ শহর। পৌরসভাগুলি কেন্দ্রীয়ভাবে নিয়ন্ত্রিত শহর এবং প্রদেশগুলির সমান বিশেষ মর্যাদা উপভোগ করে।

প্রদেশগুলিকে দ্বিতীয় স্তরের ইউনিট হিসাবে প্রাদেশিক শহর গ্রামীণ জেলাগুলিতে ভাগ করা হয়েছে। তৃতীয় স্তরে, প্রাদেশিক শহর এবং অন্যান্য শহরগুলো ওয়ার্ড এবং কমিউনে বিভক্ত, অন্যদিকে গ্রামীণ জেলাকে টাউনশিপ (thị trấn) এবং কমিউনে বিভক্ত করা হয়েছে।

পিপলস কমিটির চেয়ারম্যান হলেন প্রতিটি প্রদেশের প্রধান, পাঁচটি পৌরসভা ছাড়া। পৌরসভাগুলিতে পার্টি কমিটির সেক্রেটারি প্রধান হিসেবে দায়িত্ব পালন করেন।

## শাসনব্যবস্থা
### কমিউনিস্ট পার্টির প্রাদেশিক কমিটি
কমিউনিস্ট পার্টির প্রাদেশিক কমিটি (Đảng bộ Đảng Cộng sản cấp tỉnh বা Tỉnh ủy Đảng Cộng sản) হল ভিয়েতনামের কমিউনিস্ট পার্টির একটি প্রাদেশিক তৃণমূল কমিটি। যেহেতু ভিয়েতনাম একটি একদলীয় রাষ্ট্র, তাই কমিউনিস্ট পার্টির প্রাদেশিক কমিটি হল প্রাদেশিক শাসনের সবচেয়ে গুরুত্বপূর্ণ সংগঠন।
### গণ পরিষদ
একটি প্রদেশের আইনসভা শাখা হল গণ পরিষদ  (Hội đồng Nhân dân বা সংক্ষেপে HDND) গণ পরিষদ  প্রদেশের উন্নয়নের জন্য নীতি, প্রবিধান এবং আদেশের উপর ভোট দেয়। গণ পরিষদ সদস্যদের ডেলিগেট বা কাউন্সিলর (đại biểu) বলা হয় এবং সেই প্রদেশের মধ্যে বসবাসকারীদের দ্বারা তারা নির্বাচিত হন। প্রদেশের জনসংখ্যার উপর নির্ভর করে কাউন্সিলর সংখ্যা প্রদেশ থেকে প্রদেশে ভিন্ন হয়।  
#### জনগণের কমিটি
একটি প্রদেশের নির্বাহী শাখা হল জনগণের কমিটি (Uỷ ban Nhân dan বা সংক্ষেপে UBND)। জনগণের কমিটি বিভিন্ন নীতি বাস্তবায়ন এবং আইন ও আদেশ কার্যকর করে থাকে। জনগণের কমিটি প্রাদেশিক বিভাগগুলি (Sở) পরিচালনা করে যা মন্ত্রনালয়ের সমতুল্য।
### গণ আদালত
একটি প্রদেশের বিচার বিভাগীয় শাখা হল গণ আদালত (Tòa án Nhân dan বা সংক্ষেপে TAND)। বিচারিক প্রক্রিয়া এবং বিচারকার্জের জন্য দ্বয়িত্বপ্রাপ্ত। ভিয়েতনামের সুপ্রিম পিপলস কোর্টএর বিচার বিভাগের সমতুল্য হল এই গণ আদালত । গণ আদালতের নেতৃত্বে থাকেন একজন প্রধান বিচারপতি (Chánh án) এবং কয়েকজন বিচারক (thẩm phán) নিয়ে গঠিত হয় এই আদালত। 
### পুলিশ বিভাগ
প্রাদেশিক পুলিশ বিভাগ জননিরাপত্তা মন্ত্রনালয়ের সরাসরি অধীনে কাজ করে।
## তালিকা এবং পরিসংখ্যান

১এপ্রিল ২০১৯ এর আদমশুমারি অনুসারে, ভিয়েতনামের জনসংখ্যা হল ৯৬,২০৮,৯৮৪ জন। ভিয়েতনামের সবচেয়ে শীর্ষ-স্তরের জনবহুল প্রশাসনিক স্থান হল হো চি মিন সিটি; এটি পাঁচটি কেন্দ্রীয় শাসিত শহরের মধ্যে একটি। এই শহরে প্রায় ৮,৯৯৩,০৮২ জন লোক বাস করে। দ্বিতীয় সর্বাধিক জনবহুল প্রশাসনিক শহর হল হ্যানয় যেখানে ৮,০৫৩,৬৬৩ জন লোকের বাস। সবচেয়ে কম জনসংখ্যার প্রদেশ হল বাক কান, দেশের উত্তর-পূর্বের একটি প্রত্যন্ত পাহাড়ী প্রদেশ যেখানে ৩১৩,৯০৫ জন লোক রয়েছে।
আয়তনে বৃহত্তম প্রদেশ হল নি অ্যান যা ভিন শহর থেকে শুরু হয়ে প্রশস্ত সোং কা উপত্যকা পর্যন্ত চলে গেছে। সবচেয়ে ছোট প্রদেশ হল জনবহুল রেড রিভার ডেল্টা অঞ্চলে অবস্থিত ব্যাক নিন।

## তথ্যসূত্র


বিষয়শ্রেণী:ভিয়েতনামের উপবিভাগ
Provinces
ভিয়েতনাম ১
প্রদেশসমূহ, ভিয়েতনাম
বিষয়শ্রেণী:ভিয়েতনামের ভূগোল-সম্পর্কিত তালিকা
শ্লৈষ্মিক অনাক্রম্যবিজ্ঞান

**শ্লৈষ্মিক অনাক্রম্যবিজ্ঞান** () পরিপাকনালী, মূত্র-জনন নালী ও শ্বসনতন্ত্রের শ্লৈষ্মিক ঝিল্লিতে অনাক্রম্যতন্ত্রের যে প্রতিক্রিয়াগুলি সংঘটিত হয়, সেগুলি অধ্যয়নের শাস্ত্র। এই আবরণীগুলি বহিঃস্থ পরিবেশের সাথে সংস্পর্শে থাকে। সুস্থ অবস্থায় শ্লৈষ্মিক অনাক্রম্যতন্ত্র রোগ সৃষ্টিকারী জীবাণুর বিরুদ্ধে প্রতিরক্ষা প্রদান করে এবং একই সাথে দেহের জন্য ক্ষতিকর নয়, এমন সহভক্ষক অণুজীবসমূহ ও পরিবেশজাত পদার্থগুলির প্রতি সহনশীলতা বজায় রাখে।

উদাহরণস্বরূপ, মুখগহ্বর ও অন্ত্রের শ্লৈষ্মিক আবরণীগুলিতে যে ইমিউনোগ্লোবুলিন এ (আইজিএ, IgA) নামক প্রতিরক্ষিকা নিঃসৃত হয়, সেগুলি খাদ্যের সম্ভাব্য প্রতিজনক বা প্রত্যুৎপাদকগুলির বিরুদ্ধে অনাক্রম্য প্রতিক্রিয়া প্রদান করে, এবং এর ফলে সমগ্র তন্ত্রব্যাপী বৃহৎ মাত্রার অপ্রয়োজনীয় অনাক্রম্য প্রতিক্রিয়া সৃষ্টি হয় না। যেহেতু শ্লৈষ্মিক ঝিল্লিগুলি একটি পোষক জীব ও তার পরিবেশের মধ্যবর্তী প্রধান সংস্পর্শতল হিসেবে কাজ করে, তাই এগুলিতে বৃহৎ পরিমাণে শ্লৈষ্মিকঝিল্লি-সংশ্লিষ্ট লসিকাকল্প কলা (গৌণ লসিকাকল্প কলা) দেখতে পাওয়া যায়। এই কলাগুলি জীবকে একটি গুরুত্বপূর্ণ প্রাথমিক স্তরের প্রতিরক্ষা প্রদান করে। প্লীহা ও লসিকাগ্রন্থিগুলির পাশাপাশি তালুমূলগ্রন্থি (টনসিল) ও শ্লৈষ্মিকঝিল্লি-সংশ্লিষ্ট লসিকাকল্প কলাগুলিও গৌণ লসিকাকল্প কলা হিসেবে পরিগণিত হয়।

## কাজ
শ্লৈষ্মিক অনাক্রম্যতন্ত্র তিনটি প্রধান কাজ সম্পাদন করে: 
* প্রতিজনক ও সংক্রমণের বিরুদ্ধে দেহের প্রাথমিক স্তরের প্রতিরক্ষা হিসেবে কাজ করা
* সহভক্ষক ব্যাকটেরিয়াসমূহ ও খাদ্যস্থিত প্রতিজনকসমূহের (মূলত অন্ত্র-সংশ্লিষ্ট লসিকাকল্প কলায় খাদ্যস্থিত প্রোটিন, তথাকথিত মৌখিক সহনশীলতা) বিরুদ্ধে তন্ত্রব্যাপী অনাক্রম্য প্রতিক্রিয়া প্রতিরোধ করা।  
* দৈনিক ভিত্তিতে দেহ যেসব রোগ সৃষ্টিকারী জীবাণুর সংস্পর্শে আসে, সেগুলির প্রতি অনাক্রম্য প্রতিক্রিয়া নিয়ন্ত্রণ করে।

জন্মের সময় নবজাতকের শ্লৈষ্মিক অনাক্রম্যতন্ত্র আপেক্ষিকভাবে অবিকশিত অবস্থায় থাকে। কিন্তু আন্ত্রিক অণুজীবসমগ্রের উপনিবেশ স্থাপনের সাথে সাথে এটির বিকাশ ঘটতে থাকে।

যেহেতু শ্লৈষ্মিক অনাক্রম্যতন্ত্রটি অনাক্রম্যতন্ত্রের অভ্যন্তরে সম্মুখ সারির মর্যাদায় আসীন, তাই এটিকে বিভিন্ন ধরনের রোগের টিকাতে ব্যবহার করা যায় কি না, তা নিয়ে গবেষণা চলছে, যার মধ্যে এইডস ও বিভিন্ন অতিপ্রতিক্রিয়া (অ্যালার্জি) উল্লেখ্য।

## আরও দেখুন
*অণুভাঁজ কোষ 

## তথ্যসূত্র

### উৎসপঞ্জি
* 

বিষয়শ্রেণী:অনাক্রম্যবিজ্ঞানের শাখা
পেটলা নবিবকশ উচ্চ বিদ্যালয়

**নবিবকশ উচ্চ বিদ্যালয়** () নবিবকশ উচ্চ বিদ্যালয় দিনহাটার পেটলায় অবস্থিত।  এটি ১৯৪৯ সালে স্থাপিত হয়েছে।

## ইতিহাস
১৯৪৯ সালে মহান দাতা নাবিবাকাশ ব্যাপারি মানব কল্যানের উদ্দেশে এবং সাধারন মানুষের কাছে শিক্ষার আলো পৌঁছে দিতে এই মহান কাজটি করেন। তৎকালীন সময়ে তিনি ছিলেন একজন আধ্যাতিক চিন্তাবিদ।

পেটলা নবীবকাশ উচ্চ বিদ্যালয়ের অবস্থান দিনহাটা-১, কোচবিহারে। এই রাজ্য বোর্ড স্কুলে ৪৯ জন নিবেদিত এবং পেশাদার অনুষদ সদস্য রয়েছে যারা শিশুদের মানসম্পন্ন শিক্ষা প্রদান করে। পেটলা নবীবকাশ উচ্চ বিদ্যালয়টি ১৯৪৯ সালে চালু করা হয়েছিল। এই বিদ্যালয়ের প্রাথমিক শিক্ষার মাধ্যম বাংলা এবং ছাত্র শিক্ষকের অনুপাত হল ৬১:১। বিদ্যালয়ের প্রতিটি সদস্য সর্বোত্তম শিক্ষার পরিবেশ প্রদানের জন্য প্রতিশ্রুতিবদ্ধ। এই স্কুলে ৫ থেকে ১২ পর্যন্ত ক্লাস চলে। এই স্কুলে ছাত্র সংখ্যা প্রায় 2992 জন। এই বিদ্যালয়ের লাইব্রেরিতে ১৭ হাজার বই রয়েছে।বিদ্যালয়টি একাডেমিক ক্ষেত্রে ব্যতিক্রমী ফলাফল দিয়েছে এবং এর শিক্ষার্থীরা অতিরিক্ত সহপাঠ্যক্রমিক ক্রিয়াকলাপেও পারদর্শী হয়েছে। এই স্কুলের ১০০% শিক্ষার্থী পরীক্ষায় যোগ্যতা অর্জন করেছে এবং এর মধ্যে 29% প্রথম গ্রেড পেয়েছে।

## তথ্যসূত্র


বিষয়শ্রেণী:কোচবিহার জেলার বিদ্যালয়
রকস্টার (পোস্ট মালোনের গান)

"**রকস্টার**" হলো মার্কিন সঙ্গীতশিল্পী পোস্ট মালোনের গাওয়া একটি গান। গানটিতে অতিথি শিল্পী হিসেবে কণ্ঠ দিয়েছেন ২১ সেভেজ। গানটি ২০১৭ সালের ১৫ই সেপ্টেম্বর রিপাবলিক রেকর্ডসের মাধ্যমে বিয়ারবংগ্স এন্ড বেন্টলেইস এলবামের দ্বিতীয় শীর্ষ একক হিসেবে প্রকাশিত হয়।

## বানিজ্যিক সাফল্য
"রকস্টার" গানটি বিলবোর্ড হট ১০০ তালিকায় প্রথম স্থান দখল করে, যা পোস্ট মালোন এবং ২১ সেভেজের প্রথম শীর্ষ স্থান দখলকারী গান।

## তথ্যসূত্র

## বহিঃসংযোগ
*  

বিষয়শ্রেণী:২০১৭-এর গান
বিষয়শ্রেণী:অস্ট্রেলিয়ার শীর্ষ একক
বিষয়শ্রেণী:আইরিশ একক চার্টের শীর্ষ একক
বিষয়শ্রেণী:বিলবোর্ড হট ১০০-এর শীর্ষ একক
বিষয়শ্রেণী:ইউকে একক চার্টের শীর্ষ একক
বিষয়শ্রেণী:ঔষধ সম্পর্কে গান
বিষয়শ্রেণী:নিউজিল্যান্ডের শীর্ষ একক
বিষয়শ্রেণী:ডেনমার্কের শীর্ষ একক
বিষয়শ্রেণী:যৌনতা সম্পর্কে গান
মেরিনা জাহান কবিতা

**মেরিনা জাহান কবিতা** বাংলাদেশের শিক্ষাবিদ ও রাজনীতিবিদ যিনি সিরাজগঞ্জ-৬ আসনের সাবেক সংসদ সদস্য।

## প্রাথমিক ও পারিবারিক জীবন
মেরিনা জাহান কবিতা ঢাকা বিশ্ববিদ্যালয় থেকে সমাজবিজ্ঞানে ডিগ্রি অর্জন করেন। তিনি রাজশাহী বিশ্ববিদ্যালয়ের সাবেক উপাচার্য ও বাংলা একাডেমির সাবেক মহাপরিচালক মযহারুল ইসলামের কন্যা। তার চাচা আব্দুল খালেক আওয়ামী লীগের উপদেষ্টামণ্ডলীর সদস্য ও রাজশাহী বিশ্ববিদ্যালয়ে উপাচার্যের দায়িত্ব পালন করেছেন। তার ভাই চয়ন ইসলাম তৎকালীন সিরাজগঞ্জ-৭ ও সিরাজগঞ্জ-৬ আসনের সাবেক সংসদ সদস্য ছিলেন।

## কর্মজীবন
মেরিনা জাহান কবিতা ইডেন মহিলা কলেজে প্রভাষক হিসাবে কর্মজীবন শুরু করেন। তিনি ফেব্রুয়ারি ২০০৯ থেকে ডিসেম্বর ২০১২ পর্যন্ত বেগম বদরুন্নেসা সরকারি মহিলা কলেজের অধ্যক্ষ ছিলেন।

### রাজনৈতিক জীবন
মেরিনা বাংলাদেশ আওয়ামী লীগের কেন্দ্রীয় কার্যনির্বাহী সংসদের সদস্য। ২ সেপ্টেম্বর ২০২১ সালে সিরাজগঞ্জ-৬ আসনের সংসদ সদস্য হাসিবুর রহমান স্বপন মৃত্যুবরণ করলে শূন্য আসনের উপনির্বাচনে ২ নভেম্বর ২০২১ সালে তিনি সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সিরাজগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইডেন মহিলা কলেজের শিক্ষক
বিষয়শ্রেণী:বেগম বদরুন্নেসা সরকারি মহিলা কলেজের শিক্ষক
বিষয়শ্রেণী:একাদশ জাতীয় সংসদ সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের মহিলা সদস্য
শেরীফা কাদের

**শেরীফা কাদের** বাংলাদেশের রাজনীতিবিদ যিনি একাদশ জাতীয় সংসদের সংরক্ষিত নারী আসন-৪৫ থেকে নিযুক্ত সাবেক সংসদ সদস্য।

## প্রাথমিক জীবন
শেরীফা কাদের  জাতীয় পার্টির চেয়ারম্যান ও সংসদে বিরোধীদলীয় নেতা জনবন্ধু জি এম কাদেরের স্ত্রী। শেরীফা কাদের বন্ধু মহলে ”বেলি” নামে সুপরিচিত।তাঁর এক ছেলে ও এক মেয়ে।   

মেয়ে ইশরাত জাহান কাদেরের স্বামী অভিনেতা মাহফুজ আহমেদ। ছেলে ডক্টর শামস বিন কাদের কানাডা’র একটি বিশ্ববিদ্যালয়ে শিক্ষকতা করছেন। 

শেরীফা কাদের বাংলাদেশে একজন সাংস্কৃতিক ব্যক্তিত্ব হিসেবে সুপরিচিত। তিনি উত্তরা কালচারাল সোসাইটি-র সভাপতি। বাংলাদেশ টেলিভিশন ও বাংলাদেশ বেতার-এ স্পেশাল গ্রেডের নজরুল সঙ্গীত শিল্পী। শেরীফা কাদের উচ্ছ্বাস ললিত কলা একাডেমীর প্রতিষ্ঠাতা ও অধ্যক্ষ।

সাংস্কৃতিক অঙ্গণে বিশেষ অবদানের জন্য তিনি অসংখ্য পুরস্কার ও সম্মাননা পেয়েছেন।

## রাজনৈতিক জীবন
২০১০ সালে প্রয়াত রাষ্ট্রপতি ও জাতীয় পার্টির প্রতিষ্ঠাতা চেয়ারম্যান পল্লীবন্ধু হুসেইন মুহম্মদ এরশাদের হাত ধরে জাতীয় পার্টিতে যোগ দেন শেরীফা কাদের। হুসেইন মুহম্মদ এরশাদ তাঁকে জাতীয় পার্টির ভাইস চেয়ারম্যান পদে নিয়োগ দেন। 

শেরীফা কাদের বর্তমানে জাতীয় পার্টির পার্টির প্রেসিডিয়াম সদস্য।, জাতীয় সাংস্কৃতিক পার্টির সভাপতি এবং লালমনিরহাট জেলা জাতীয় পার্টির সভাপতি।

১৩ সেপ্টেম্বর ২০২১ সালে একাদশ জাতীয় সংসদের সংরক্ষিত নারী আসন-৪৫ থেকে নিযুক্ত সংসদ সদস্য মাসুদা এম রশিদ চৌধুরী মৃত্যুবরণ করলে শূন্য আসনের উপনির্বাচনে ১ নভেম্বর ২০২১ সালে তিনি বিনা প্রতিদ্বন্দ্বিতায় সংসদ সদস্য মনোনীত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:লালমনিরহাট জেলার রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:লালমনিরহাট জেলার ব্যক্তি
বাহরাইন ও কুয়েত ব্যাংক

**বাহরাইন ও কুয়েত ব্যাংক** (বিবিকে) ১৬ই মার্চ ১৯৭১ সালে বাহরাইন এবং কুয়েত উভয় দেশে একসাথে প্রতিষ্ঠিত একটি ব্যাংক। এই দুই দেশের যৌথ বিনিয়োগে ব্যাংকটি প্রতিষ্ঠিত হয়। এর শেয়ারহোল্ডাররা হল সাধারণ জনগণ, বাহরাইন সরকার, কুয়েতের কয়েকটি ব্যাংক এবং বিনিয়োগ কোম্পানি। বিবিকে বাহরাইন, কুয়েত এবং ভারতে শাখা পরিচালনার পাশাপাশি দুবাই (সংযুক্ত আরব আমিরাত) ও তুরস্কে প্রতিনিধি অফিসের মাধ্যমে বিভিন্ন ব্যাংকিং পরিষেবা দিয়ে আসছে।

## কার্যক্রম
বিবিকের পরিষেবা চারটি প্রধান বিভাগে বিভক্ত। প্রথমত, এটি রিটেইল ব্যাংকিং যা ব্যাক্তিকেন্দ্রিক সেবা, যেমন, ই-ব্যাংকিং সুবিধা দেয়া, ঋণ দেয়া, মাল্টি-ফিচার অ্যাকাউন্ট অপারেট করা, ক্রেডিট সুবিধা দেয়া ইত্যাদির মাধ্যমে কার্যক্রম পরিচালনা করে। দ্বিতীয়ত, ট্রেজারি এবং বিনিয়োগ সেবা প্রদান যা মূলধন ব্যবস্থাপনা পরিচালনার জন্য বিভিন্ন অভন্তরীণ বিভাগ এবং অধিভুক্ত কোম্পানিগুলির সাথে পরামর্শ করে পরিচালনা করা হয়। পরবর্তী বিভাগ হল কর্পোরেট ব্যাংকিং যা বাহরাইনের মধ্যে প্রাতিষ্ঠানিক গ্রাহকদের বিভিন্ন সেবা প্রদান করে। এবং সর্বশেষটি হল আন্তর্জাতিক ব্যাংকিং যা  বিদেশী প্রাতিষ্ঠানিক গ্রাহকদের সাথে কাজ করে। ভারতের শাখার মাধ্যমে এবং তুরস্ক ও দুবাইতে প্রতিনিধি অফিসের মাধ্যমে এই সেবা প্রদান করা হয়। এছাড়াও বৈশ্বিক বৃহত্তর ব্যাংকগুলির সাথে যোগোযোগ, বিদেশী শেয়ার বাজারে কেনাবেচা, অর্থ বিপণন এবং তহবিল কার্যক্রম পরিচালনা করা হয় আন্তর্জাতিক ব্যাংকিং বিভাগের মাধ্যমে।

## শেয়ারহোল্ডাররা
* ইথমার ব্যাংক বিএসসি ২৫.৩৮% (একটি বাহরাইন ভিত্তিক ইসলামি রিটেইল ব্যাংক)
* পেনশন তহবিল কমিশন ১৮.৭৭%
* কুয়েত বিনিয়োগ কর্তৃপক্ষ ১৮.৭০% (কুয়েতের বৃহত্তম সার্বভৌম সম্পদ তহবিল)
* সামাজিক বীমা সংস্থা ১৩.৩৪%

## সহায়ক কোম্পানীসমূহ
বিবিকের সহায়ক সংস্থাগুলির মধ্যে রয়েছে: ক্রেডিম্যাক্স যা ক্রেডিট কার্ড ইস্যু করার কাজে নিয়োজিত একটি কোম্পানী; *ক্যাপিনোভা ইনভেস্টমেন্ট ব্যাংক* যা একটি শরিয়াভিত্তিক বিনিয়োগ ব্যাংক বিভাগ যা কর্পোরেট ফিনান্স এবং প্রাইভেট ইক্যুইটি নিয়ে কাজ করে; *ইনভাইটা* যা হল একটি কল সেন্টার আউটসোর্সিং কোম্পানী; *সাকানা* যা হল ক্যাপিনোভা এবং ইথমার ব্যাংকের একটি যৌথ উদ্যোগ, এটি রিয়েল এস্টেট সেক্টরে ইসলামি অর্থসংস্থান নিয়ে কাজ করে এবং *গ্লোবাল পেমেন্ট সার্ভিসেস* (জিপিএস), যা ক্রেডিম্যাক্সের একটি সাবসিডিয়ারী। স্থানীয় এবং বিদেশী গ্রাহকদের জন্য এটি আউটসোর্সিং ব্যবসায় প্রক্রিয়াকরণের কাজ করে। বাহরাইন ও কুয়েতে শাখার পাশাপাশি ভারতের মুম্বাই, দিল্লী, হাইদ্রাবাদ ও কেরালায় বিবিকের শাখা রয়েছে। বর্তমানে বাহরাইনের জনাব মুরাদ আলী মুরাদ ব্যাংকটির চেয়ারম্যান এবং আব্দুর রহমান আলী সাইফ প্রধান নির্বাহী কর্মকর্তা হিসেবে দায়িত্ব পালন করছেন।

## তথ্যসূত্র

বিষয়শ্রেণী:বাহরাইনের জাতীয় প্রতীক
বিষয়শ্রেণী:কুয়েতের জাতীয় প্রতীক
বিষয়শ্রেণী:বাহরাইনের ব্যাংক
বিষয়শ্রেণী:কুয়েতের ব্যাংক
বিষয়শ্রেণী:১৯৭১-এ প্রতিষ্ঠিত ব্যাংক
আবাবদা জনগণ

ঐতিহাসিকভাবে,বেশিরভাগই ছিল যাযাবর যারা নীল নদ এবং লোহিত সাগরের মধ্যবর্তী অঞ্চলে বসবাসকারী , কেউ কেউ আবু হামাদের সাথে কোরোস্কোকে সংযুক্ত বাণিজ্য পথ ধরে বসতি স্থাপন করেছিল।ঊনবিংশ শতাব্দীর অসংখ্য ভ্রমণকারীর বিবরণ থেকে জানা যায় যে সেই সময়ে কিছু আবাবদা এখনও বেজা বা তাদের নিজস্ব একটি ভাষায় কথা বলত, তাই অনেক গৌণ সূত্র আববদাকে বেজা উপজাতি বলে মনে করে।বেশিরভাগ আবাবদা এখন আরবি ভাষায় কথা বলে এবং নিজেদের হিজাজের একটি আরব উপজাতি হিসেবে পরিচয় দেয়।
## তথ্যসূত্র

বিষয়শ্রেণী:মিশরের জাতিগোষ্ঠী
বিষয়শ্রেণী:আফ্রিকান যাযাবর
বিষয়শ্রেণী:প্রাচীন জনগণ
বিষয়শ্রেণী:আধুনিক যাযাবর
বিষয়শ্রেণী:আরবিভাষী ব্যক্তি
বদুবেরু

**Boduberu** ( দিভেহি : ބޮޑުބެރު) এর সাথে কিছুপূর্ব এবং দক্ষিণ পশ্চিম আফ্রিকার  গানান ও নাচের মিল রয়েছে

সম্ভবত ভারত মহাসাগর অঞ্চলের নাবিকরা মালদ্বীপে সঙ্গীতটি চালু করেছিলেন।বলা যেতে পারে যে *বদুবেরু*  খ্রিস্টীয়১১ শতকে  বা সম্ভবত তার আগে মালদ্বীপে প্রথম  আবিষ্কার হয়েছিল।
## তথ্যসূত্র

বিষয়শ্রেণী:ড্রাম
বিষয়শ্রেণী:মালদ্বীপের বাদ্যযন্ত্র
বিষয়শ্রেণী:মালদ্বীপের সঙ্গীত
অভীক সরকার

**অভীক সরকার**(জন্ম: ৯ জুন ১৯৪৫) একজন ভারতীয় সংবাদপত্রের প্রবর্তক এবং মালিক। তিনি প্রেস ট্রাস্ট অফ ইন্ডিয়ার বর্তমান চেয়ারম্যান এবং এবিপি গ্রুপের ভাইস চেয়ারম্যান ও ইমেরিটাস সম্পাদক । এর আগে তিনি আনন্দবাজার পত্রিকা ও দ্য টেলিগ্রাফের প্রধান সম্পাদক ছিলেন। তিনি এবিপি গ্রুপ অফ পাবলিকেশন্সের প্রধান সম্পাদকও ছিলেন। তিনি ২০০৯ সবচেয়ে শক্তিশালী ভারতীয়দের এক হিসাবে স্থান অর্জন করে ইন্ডিয়ান এক্সপ্রেস । তিনি পেঙ্গুইন ভারত, ভারতের প্রতিপক্ষ গঠনের সময় অভিনয় অত্যাবশ্যক ভূমিকা পেঙ্গুইন বুকস এবং অধিগ্রহণের সময় স্টার নিউস ২০০৩

সরকার ব্রিটেনে স্যার হ্যারল্ড ইভান্সের অধ্যয়নরত হিসেবে এক বছর কাটিয়েছেন , দ্য সানডে টাইমস- এ যোগদানের আগে ইভান্স যে দুটি পত্রিকায় কাজ করেছেন - দ্য নর্দার্ন ইকো এবং ম্যানচেস্টার ইভনিং নিউজ—এ কী ঘটেছে তা বোঝার জন্য সময় নিয়েছিলেন ।

## ব্যক্তিগত জীবন
সরকার বেশিরভাগ বিষয়ে দৃঢ় মতামতের জন্য পরিচিত। পেপার টাইগার্স- এ নিকোলাস কোলরিজের একটি প্রোফাইল অনুসারে, তিনি তার ব্যবসায়িক এবং সম্পাদকীয় বৈঠকে এই অবস্থানগুলির বেশিরভাগই আনা থেকে বিরত থাকেন ।

## বিতর্ক
২০১৬ সালের পশ্চিমবঙ্গ বিধানসভা নির্বাচনের নির্বাচনী প্রচারের সময় দুর্গাপুর শহরে একটি সমাবেশে , মমতা বন্দ্যোপাধ্যায় এটিকে "বাংলার সবচেয়ে ধ্বংসাত্মক উপাদান" বলে এবিপি-তে ছিঁড়ে ফেলেছিলেন । তার বক্তৃতার সময়, মমতা একটি বিভ্রান্তিকর অভিযোগ তুলেছিলেন: তিনি এবিপি এবং এর প্রধান সম্পাদক আভীক সরকারকে ভারতীয় কমিউনিস্ট পার্টি (মার্কসবাদী) এর পতনের দিকে নিয়ে যাওয়ার জন্য, ভারতীয় জনতা পার্টিকে সমর্থন করে , বর্তমান সিপিআইকে সমর্থন করার জন্য অভিযুক্ত করেছিলেন। (এম)-কংগ্রেস জোট এবং সাধারণত “ বাংলার বিরুদ্ধে অপবাদ ছড়ায়” তিনি বলেছিলেন যে "আভীক সরকার আমাকে বলে যে আমি যা কিছু জনগণের সেবা করি, তারা তা খেতে বাধ্য হবে।" তিনি নির্বাচনে প্রতিযোগিতার জন্য অভীক সরকারকে চ্যালেঞ্জ দেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের সাংবাদিক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় সংবাদপত্র সম্পাদক
বিষয়শ্রেণী:কলকাতার ব্যবসায়ী
বিষয়শ্রেণী:ভারতীয় পুরুষ সাংবাদিক
বিষয়শ্রেণী:এবিপি গ্রুপ
বিষয়শ্রেণী:ভারতীয় গণমাধ্যমের মালিক
বিষয়শ্রেণী:১৯৪৫-এ জন্ম
আরেফ আল-দাজানি

ডান|থাম্ব| আরেফ বাশা আল-দাজানি
**আরেফ আল-দাজানি** () (১৯৫৬ - ১৪ এপ্রিল, ১৯৩০) একজন আরব ফিলিস্তিনি রাজনীতিবিদ, যিনি ১৯১৭-১৯১৮ সালে জেরুজালেম শহরের মেয়র ছিলেন।

আরেফ আল-দাজানি ১৮৫৬ সালে জেরুজালেম জন্মগ্রহণ করেন।

## রাজনৈতিক সক্রিয়তা
১৯১৮ সালে জেরুজালেমের মেয়র হিসেবে এক বছর দায়িত্ব পালনের পর আল-দাজানি মুসলিম-খ্রিস্টান অ্যাসোসিয়েশনের (এমসিএ) প্রশাসনিক কমিটিতে যোগ দেন এবং জেরুজালেম এলাকা ও তারপর সংগঠনটির আঞ্চলিক সভাপতি হন। আরেফ আল-দাজানি এবং ইজ্জত দারওয়াজার নেতৃত্বে ২৭ জানুয়ারি - ১০ ফেব্রুয়ারি, ১৯১৯ তারিখে জেরুজালেম কংগ্রেস আহ্বান করা হয়। এই সম্মেলনের প্রস্তাবগুলো ফিলিস্তিনের আরবদের পক্ষ থেকে প্যারিস শান্তি সম্মেলনে তারবার্তায় উল্লেখ করা হয়, বেলফোর ঘোষণা বাতিল এবং "সিরিয়ার স্বাধীন আরব সরকার...এর অবিচ্ছেদ্য অংশ হিসাবে
ফিলিস্তিনকে অন্তর্ভুক্ত করার দাবি জানানো হয়েছিল।"

জেরুজালেম কংগ্রেসের চেয়ারম্যান হিসেবে আল-দাজানি রাজনৈতিক জায়নবাদ প্রত্যাখ্যান করেন এবং ফিলিস্তিনে আরব সার্বভৌমত্বের উপর প্রভাব না ফেলার শর্তে ব্রিটিশ সহায়তা গ্রহণে সম্মত হন। তিনি ফিলিস্তিনকে হাশেমাইট পরিবারের ফয়সাল পরিচালিত স্বাধীন সিরীয় রাষ্ট্রের একটি অংশ হিসেবে কল্পনা করেন।

১৯১৯ সালে কিং-ক্রেন কমিশনের কাছে একটি বক্তৃতায়, মুসলিম-খ্রিস্টান অ্যাসোসিয়েশনের প্রতিনিধি দলের নেতা হিসাবে তিনি বলেছিলেন,

“আমাদের পক্ষে তাদের [ইহুদিদের] সাথে বোঝাপড়া করা বা তাদের একসাথে বসবাস করা অসম্ভব… তাদের ইতিহাস এবং তাদের সমস্ত অতীত প্রমাণ করে যে তাদের সাথে বসবাস করা অসম্ভব। তারা বর্তমানে যে সমস্ত দেশে আছে সেখানে তারা অনাকাঙ্ক্ষিত এবং অবাঞ্ছিত, কারণ তারা সর্বদা সবার রক্ত চুষতে এবং অর্থনৈতিক ও আর্থিকভাবে বিজয়ী হতে আসে। লিগ অফ নেশনস আরবদের দাবী না শুনলে এই দেশ রক্তের নদীতে পরিণত হবে।”

১৯২০ সালের সেপ্টেম্বরে, আল-দাজানি প্যান-ইসলামিক আন্দোলন দ্বারা প্রতিষ্ঠিত বিশিষ্ট ব্যক্তিদের একটি কমিটির ডেপুটি প্রেসিডেন্ট হন। তার উদ্বোধনী বক্তৃতায়, তিনি তুরস্ক এবং ভারত থেকে প্রাপ্ত চিঠিগুলি পড়েন এবং প্যান-ইসলামিক আদর্শ ফিলিস্তিনি মুসলমানদের গ্রহণ করার আহ্বান জানান।

১৯২১ সালে আল-দাজানি হেক্রাফট কমিশন অফ ইনকোয়ারি ক্রস এক্সামিনেশন সাক্ষীদের যাচাই করার জন্য মুসলিম মূল্যায়নকারী ছিলেন।

ব্রিটিশ ম্যান্ডেটের সময় পাবলিক সিকিউরিটির সহকারী পরিচালক ই. কুইগলি আরেফ আল-দাজানিকে ষড়যন্ত্রকারী হিসাবে চিহ্নিত করেছিলেন।

তিনি ১৯২২ সাল পর্যন্ত আরব নির্বাহীর সদস্য ছিলেন। রাঘিব আল-নাশাশিবির সাথে একত্রে ১৯২০-এর দশকের শুরুতে, ১৯২৬ সালে বিভক্ত হওয়ার আগ পর্যন্ত তিনি বিরোধী দলের নেতৃত্ব দেন।

## তথ্যসূত্র

বিষয়শ্রেণী:ফিলিস্তিনি রাজনীতিবিদ
বিষয়শ্রেণী:জেরুসালেমের নগরপ্রধান
বিষয়শ্রেণী:১৯৩০-এ মৃত্যু
বিষয়শ্রেণী:১৮৫৬-এ জন্ম
বাহরাইন জাতীয় অনূর্ধ্ব-২০ ফুটবল দল

**বাহরাইন জাতীয় অনূর্ধ্ব-২০ ফুটবল দল** (, ; যা **বাহরাইন অনূর্ধ্ব-২০** নামেও পরিচিত) হচ্ছে আন্তর্জাতিক ফুটবলে বাহরাইনের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম বাহরাইনের ফুটবলের সর্বোচ্চ নিয়ন্ত্রক সংস্থা বাহরাইন ফুটবল অ্যাসোসিয়েশন দ্বারা নিয়ন্ত্রিত হয়।

২৪,০০০ ধারণক্ষমতাবিশিষ্ট বাহরাইন জাতীয় স্টেডিয়ামে *মুহরবি দিলমুন* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বাহরাইনের রাজধানী মানামায় অবস্থিত।

বাহরাইন অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে বাহরাইন অনূর্ধ্ব-২০ এপর্যন্ত ৯ বার অংশগ্রহণ করেছে, যার মধ্যে সেরা সাফল্য হচ্ছে ১৯৮৬ এএফসি অনূর্ধ্ব-২০ এশিয়ান কাপের ফাইনালে পৌঁছানো, যেখানে তারা সৌদি আরব অনূর্ধ্ব-২০ দলের কাছে ০–২ গোলের ব্যবধানে পরাজিত হয়েছে।

জুমা মারহাব, আব্দুলরহমান মুহাম্মদ, সামির আল হামাদি, মুহাম্মদ আল খাররাজ এবং হাসান খালফানের মতো খেলোয়াড়গণ বাহরাইন অনূর্ধ্ব-২০ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### ফিফা অনূর্ধ্ব-২০ বিশ্বকাপ

## তথ্যসূত্র

## বহিঃসংযোগ
*  
* ফিফা-এ বাহরাইন জাতীয় অনূর্ধ্ব-২০ ফুটবল দল  
* এএফসি-এ বাহরাইন জাতীয় অনূর্ধ্ব-২০ ফুটবল দল 

অনূর্ধ্ব-২০
ফুটবল
বিষয়শ্রেণী:এশিয়ার জাতীয় অনূর্ধ্ব-২০ ফুটবল দল
অনূর্ধ্ব-২০
যুগধর্ম

**যুগধর্ম** () হল হিন্দুধর্মের সেই দিক যা হিন্দু ঐতিহ্য দ্বারা প্রতিষ্ঠিত  যুগের জন্য বৈধ। ধর্মের অন্য দিকটি হল সনাতন ধর্ম, যা পরিবর্তন সাপেক্ষে নয়।

হিন্দু ধর্মগ্রন্থগুলিকে দুটি ভাগে বিভক্ত করা হয়েছে:  শ্রুতি ও স্মৃতি। সনাতন ধর্ম শ্রুতির উপর ভিত্তি করে, আর যুগধর্ম স্মৃতির উপর ভিত্তি করে।

## ইতিহাস
কিছু পণ্ডিত সনাতন ধর্মকে ধর্মের সামগ্রিক, অপরিবর্তনীয় ও স্থায়ী প্রধান হিসাবে বর্ণনা করেন এবং যুগধর্মকে ধর্মের ছোট দিক হিসাবে বর্ণনা করেন, যেহেতু এটি ক্রমাগত পরিবর্তনশীল। এই ধরনের পণ্ডিতগণ সনাতন ধর্মকে ধর্মের ধর্ম হিসেবে এবং যুগধর্মকে সামাজিক মিথস্ক্রিয়ার ধর্ম হিসেবে আলাদা করেন। স্বামী বিবেকানন্দ এইভাবে তাদের মধ্যে পার্থক্য বর্ণনা করেছেন। সনাতন ধর্ম সম্পর্কে তিনি বলেছেন:

**যুগধর্ম সম্পর্কে, তিনি বলেছেন**:

## মতামত
এই যুগের বর্তমান যুগধর্ম হিন্দুধর্মের ঐতিহ্যের মধ্যে বিতর্কিত। গৌড়ীয় বৈষ্ণবধর্মের মধ্যে এই বিশ্বাস যে হরে কৃষ্ণ মহামন্ত্রের সমবেত নৃত্য, গান এবং জপ হল সঠিক যুগধর্ম, তাদের ধর্মগ্রন্থ থেকে উদ্ধৃতির ভিত্তিতে:

বৈষ্ণবধর্মের জন্য, প্রাচীন শাস্ত্রীয় পাঠ অনুসারে, পঞ্চ-সংস্কার নামক আচার-অনুষ্ঠানের মাধ্যমে প্রপপতি বা সরনাগতির অভিনয় হল যুগধর্ম; বেদ। আচারটি বিষ্ণু বা নারায়ণের প্রতিরক্ষামূলক ও সংরক্ষণের অনুগ্রহের সূচনা করে। শ্রী বৈষ্ণবদের জন্য, যুগধর্মের আরেকটি গুরুত্বপূর্ণ অংশ, বৈদিক ঐতিহ্য এবং শাস্ত্রীয় উল্লেখের কারণে আটটি সিলেবল মন্ত্র, নারায়ণের দুটি বাক্য মন্ত্র এবং বিষ্ণু সহস্রনাম বা বিষ্ণুর হাজার নাম উচ্চারণ, এই তিনটি মন্ত্র রামানুজাচার্যের সময় এবং তাঁর আগে বৈষ্ণবদের জন্য মূল মহা-মন্ত্র গঠন করে। বৈষ্ণবদের জন্য যুগধর্মের আরেকটি দিক, যা শাস্ত্র দ্বারা ফিরে, শ্রী ভেঙ্কটেশ্বর বা বালাজির প্রতি আত্মসমর্পণ ও ভক্তি। পুরাণ ও অন্যান্য পাঠের বিভিন্ন শ্লোক অনুসারে; ভগবান ভেঙ্কটেশ্বর হলেন কলিযুগের জন্য বিষ্ণুর পরম রূপ।

## কলিযুগের যুগধর্ম
আন্তর্জাতিক কৃষ্ণভাবনামৃত সংঘ (ইসকন) অনুসারে, যুগধর্ম হল ভগবান কৃষ্ণের পবিত্র নাম জপ করা, হরে কৃষ্ণ মহামন্ত্র জপ করা। চৈতন্য মহাপ্রভুর শিক্ষা অনুসারে, "অন্য কোন উপায়ে, শুধুমাত্র হরি নাম কলিযুগে একজনকে বাঁচাতে পারে এবং তাকে ভগবানের কাছে ফিরিয়ে আনতে পারে" (হরের নামৈব কেবলম্)।

## আরও দেখুন
* ধর্ম
* হরে কৃষ্ণ
## তথ্যসূত্র

বিষয়শ্রেণী:হিন্দু দার্শনিক ধারণা
স্যাম সাটন

**স্যাম হ্যারি সাটন** (; জন্ম: ১০ ডিসেম্বর ২০০১; **স্যাম সাটন** নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লিগের শীর্ষ স্তর এ-লিগের ক্লাব ওয়েলিংটন ফিনিক্সের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।

## প্রারম্ভিক জীবন
স্যাম হ্যারি সাটন ২০০১ সালের ১০ই ডিসেম্বর তারিখে নিউজিল্যান্ডের অকল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
সাটন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:নিউজিল্যান্ডীয় ফুটবলার
বিষয়শ্রেণী:ওয়েলিংটন ফিনিক্স ফুটবল ক্লাবের খেলোয়াড়
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:পার্থ গ্লোরি এফসির খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:নিউজিল্যান্ড ফুটবল চ্যাম্পিয়নশিপের খেলোয়াড়
জিংসিয়াম সাইতার জলপ্রপাত

alt=জিংসিয়াম এর প্রথম ধাপ এর ছবি|থাম্ব|জিংসিয়াম এর প্রথম ধাপ
alt=জিংসিয়াম এর দ্বিতীয় ধাপ এর ছবি|থাম্ব|জিংসিয়াম এর দ্বিতীয় ধাপ
**জিংসিয়াম সাইতার** একটি জলপ্রপাত, যা বাংলাদেশের বান্দরবান জেলার রূমা উপজেলার রুমানা পাড়ার কাছে অবস্থিত।

## নামকরণের ইতিহাস
এর নামকরণের একটি করুন ইতিহাস রুমানা পাড়ায় প্রচলিত আছে। জানা যায় রুমানা পাড়া থেকে এক পাগলী মেয়ে মায়ের সাথে ঝগড়া করে পাড়া থেকে বের হয়ে যায়। পাড়ার লোকজন সারা দিন খুঁজেও মেয়েটিকে পায়নি। রাতেও খোঁজা চলমান থাকে। শেষ পর্যন্ত পাড়ার একজন জলপ্রপাতের দ্বিতীয় ধাপ থেকে নিচে একটি মেয়ের নিথর দেহ পরে থাকতে দেখে। গভীর রাতে সেখান থেকে মেয়েটির মৃতদেহ উদ্ধার করে পাড়ায় নিয়ে যাওয়া হয়। ধারণা করা হয় উপর থেকে পিছলে পরে মেয়েটির মৃত্যু হয়। এর পর থেকে মেয়েটির নামে জলপ্রপাতের নাম হয়ে যায় জিংসিয়াম।

## গঠন প্রকৃতি
জলপ্রপাতটির মোট তিন টি ধাপ রয়েছে। জানামতে কখনো ধাপ গুলো মাপা হয়নি। তবে প্রতিটি ধাপ আনুমানিক ৮০-১০০ ফুট ধরা হয়।

## ঝুঁকির কারণ
জলপ্রপাতে যাওয়ার পথে অনেক পিচ্ছিল পাথর পার হতে হয়। এখানে পিছলে পড়ে গেলে আহত হওয়ার সম্ভাবনা রয়েছে। এছাড়াও একটি ঝিরিপথ পার হতে হয় যেখানে বৃষ্টির সময় ঝটিকা বন্যা হয়ে থাকে।

## চিত্রশালা

Jingsiam fom far away.jpg|alt=লুন থাউসি পাড়ার জুম থেকে জিংসিয়াম এর ছবি|লুন থাউসি পাড়ার জুম থেকে জিংসিয়াম
Jingsiam Step 3.jpg|জিংসিয়াম এর তৃতীয় ধাপ (নিচ থেকে প্রথম)


## তথ্যসূত্র

বিষয়শ্রেণী:বাংলাদেশের জলপ্রপাত
বিষয়শ্রেণী:রুমা উপজেলা
বিষয়শ্রেণী:বান্দরবান জেলার দর্শনীয় স্থান
বিষয়শ্রেণী:বান্দরবান জেলার ভূগোল
কাজললতা

***কাজললতা*** হল একটি জনপ্রিয় বাংলা চলচ্চিত্র যা পরিচালনা করেন বিকাশ রায়। এই চলচ্চিত্রটি বিখ্যাত লেখক নীহার রঞ্জন গুপ্ত এর গল্প অবলম্বনে নির্মিত। এই চলচ্চিত্রটি ১৯৭৫ সালে বিবেক প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, পাহাড়ী সান্যাল' বিকাশ রায়।

## শ্রেষ্ঠাংশে
* অপর্ণা সেন
* উত্তম কুমার
* পাহাড়ী সান্যাল
* বঙ্কিম ঘোষ
* বিকাশ রায়
* ছায়া দেবী
* জহর রায়
* নির্মল ঘোষ
* রবীন মজুমদার
* সমিতা বিশ্বাস
* শিশির মিত্র
* উৎপল দত্ত

## তথ্যসূত্র

বিষয়শ্রেণী:১৯৭৫-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র